**Eesti Retriiverite Tõuühingu MTÜ ja Eesti Labradori Retriiverite Tõuühingu MTÜ koostööleping**

Eesti Retriiverite Tõuühing (ERTÜ) ja Eesti Labradori Retriiverite Tõuühing (ELRÜ), edaspidi nimetatud kui Pooled.

Soovides arendada koostööd ja tugevdada vastastikuseid sõprussidemeid leppisid kokku alljärgnevas:

**1.** Arendada ja laiendada oma suhteid kõikidel aladel vastastikuse kasu, usalduse ja koostöö alusel.

**2.** Vahetada informatsiooni ja kogemusi retriiverite koolituse, tõuaretuse, katsete ning näituste valdkondades.

**3.** Pooled omistavad suurt tähtsust koostööle ekspertide nagu koolitajate ja kohtunike väljaõpetamisel.

**4.** Teha koostööd retriivereid puudutavate reeglite väljatöötamisel.

**5.** Teha koostööd retriiverite tutvustamisel meedias ning erinevatel üritustel, jagada retriivereid puudutavat informatsiooni ja trükiseid.

**6.** Teha koostööd koolituste, katsete, näituste ning muude tõuaretust toetavate ning tutvustavate ürituste korraldamisel.

**7.** ERTÜ ja ELRÜ liikmed saavad osaleda poolte poolt korraldatud üritustel samade hindadega, mis korraldaja liikmed.

**8.** Käesolev leping jõustub koheselt selle alla kirjutamisest. Leping on tähtajatu.

|  |  |
| --- | --- |
| **Eesti Retriiverite Tõuühingu nimel** | **Eesti Labradori Retriiverite Tõuühingu nimel** |

|  |  |
| --- | --- |
| **Kertu Tombak /digitaalallkirjastatud/** | **Raija Raun /digitaalallkirjastatud/** |